Ardmore tellt to dat schottische Whiskyrebeet Highlands. Ehr Water nimmt se vun de Borns an’n Knockandy Hill. In de Brenneree gifft dat en Meeschfatt ut Eddelstahl vun 12,5 t un veerteihn Gäärfatten ut Douglasienholt to 90.000 l. Brennt warrt mit veer wash stills to 15.000 l un veer spirit stills vun de glieken Grött. Intwüschen warrt de Brennblasen mit Damp hitt maakt. De gröttste Deel vun den Whisky ut de Destille warrt för de Produkschoon vun Blend-Whiskys bruukt. Dat meiste geiht an Blend Teacher’s.